นายกรัฐมนตรีตรวจโครงการภายในสนามบินทันทีถึงจังหวัดกระบี่ รองรับการขนส่งเชื่อมโยงระบบโลจิสติกส์
วันนี้(15 พ.ย.64) ตามกำหนดการการเดินทางตรวจราชการจังหวัดกระบี่ และจังหวัดตรัง และประชุมคณะรัฐมนตรีอย่างเป็นทางการนอกสถานที่ (ครม. สัญจร) ครั้งที่ 1/2564 ระหว่างวันที่ 15-16 พฤศจิกายน 2564 ณ จังหวัดกระบี่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางถึง ท่าอากาศยานนานาชาติกระบี่ พร้อมคณะ โดยภายในสนามบินกระบี่ นายกรัฐมนตรีพร้อมคณะได้รับฟังบรรยายสรุปโครงการปรับปรุงอาคารที่พักผู้โดยสารท่าอากาศยานนานาชาติ จ.กระบี่          ทั้งนี้ รัฐบาลมีนโยบายส่งเสริมการสร้างศูนย์กลางด้านโลจิสติกส์ระดับภูมิภาคและเชื่อมต่อระดับโลก  ภายใต้ยุทธศาสตร์ชาติด้านการคมนาคม ขนส่งและโลจิสติกส์ให้ครอบคลุมพื้นที่ทั่วประเทศ และสามารถรองรับการขนส่งและการเดินทางต่อเนื่องหลายรูปแบบได้อย่างไร้ต่อต่อ การเชื่อมโยงแหล่งท่องเที่ยวและการกระจายความเจริญสู่ภูมิภาค